**Branislav Mezei** (s. 8. lokakuuta 1980 Nitra, Tšekkoslovakia) on slovakialainen jääkiekkoilija, pelipaikaltaan puolustaja, joka siirtyi kaudeksi 2012–2013 KHL-seura Avtomobilist Jekaterinburgiin.

Ura
---

### Seurajoukkueissa

Mezei siityi jo nuorena kotimaastaan Slovakiasta Pohjois-Amerikkaan. Hän pelasi kaudet 1997–2000 OHL-juniorisarjassa Belleville Bullsin joukkueessa. Keväällä 1999 Belleville voitti OHL:n mestaruuden. New York Islanders varasi Mezein NHL:n vuoden 1999 varaustilaisuuden ensimmäisellä kierroksella ja hänet valittiin OHL:n tähdistökentälliseen keväällä 2000.

Kesällä 2000 Mezei teki sopimuksen Islandersin kanssa. Hän oli jo edellisenä vuonna ollut lähellä NHL-paikkaa, mutta oli tippunut viimeisten joukossa harjoitusleiriltä. Mezei ei vakiinnuttanut pelipaikkaansa Islandersissa kahden kauden aikana, vaan pelasi myös AHL:ssa Lowell Lock Monstersissa (2000–2001) ja Bridgeport Sound Tigersissa (2001–2002). Jälkimmäisellä kaudellaan hän oli Bridgeportin mukana AHL:n finaalisarjassa Calder Cupissa.

Heinäkuussa 2002 Mezei kaupattiin Islandersista Florida Panthersiin vaihdossa Jason Wiemeriin. Mezein ensimmäinen kausi Floridassa oli vaikea, sillä hän oli melkein koko kauden loukkaantumisten takia sivussa. Mezei loukkasi nikkansa kauden alussa ja jalkansa melkein heti palattuaan tammikuussa eikä pelannut kuin 11 ottelua Floridassa ja yhden farmijoukkue San Antonio Rampagessa.

Lopulta kaudella 2003–2004 Mezei vakiinnutti paikkansa NHL:ssä ja Floridassa eikä hänen tarvinnut enää pelata otteluakaan farmissa. Työsulkukaudella Mezei pelasi sekä Tšekin että Slovakian pääsarjassa. Alkukaudesta hänen joukkueensa oli HC Ocelaři Třinec ja loppukaudesta kotimaansa Dukla Trenčín.

Kaudeksi 2005–2006 Mezei palasi Floridaan. Hän kärsi loukkaantumisista seuraavien kahden kauden ajan. Syksyllä 2005 Mezei loukkasi polvensa eikä pystynyt pelaamaan kauden lopuissa 66 ottelussa. Kaudella 2006–2007 Mezeiltä jäi veliin kauden 37 viimeistä ottelua, kun hänen olkapäänsä meni paikoiltaan. Kaudella 2007–2008 Mezei pelasi Floridassa 57 ottelua ja teki pisteet 2+2. Kauden jälkeen hän allekirjoitti sopimuksen Venäjän uudessa KHL-liigassa pelaavan kazakstanilaisseura Barys Astanan kanssa.

Astanaa Mezei edusti yhden kauden. Kauden 2009–2010 Mezei aloitti Tšekin Extraligassa HC Plzeňissä, jossa pelasi ottelukohtaisella sopimuksella. Lokakuun lopussa hän siirtyi SM-liigan Bluesiin, jonka kanssa teki loppukauden mittaisen sopimuksen koeajalla. Seuraavaksi kaudeksi hän palasi Extraligaan, kun hän teki sopimuksen HC Pardubicen kanssa. Pardubicessä Mezei pelasi vain yhden kauden ja siirtyi kaudeksi 2011–2012 KHL:ssä aloittavan slovakialaisseuran Lev Popradin kanssa. Mezei pelasi kauden Popradissa ja jatkoi sen jälkeen KHL-seura Avtomobilist Jekaterinburgiin.

### Maajoukkueessa

Slovakiaa Mezei edusti ensimmäistä kertaa junioritasolla. Hän pelasi nuorten MM-kilpailuissa vuosina 1999 ja 2000. Ensimmäisistä nuorten MM-kilpailuistaan Mezei voitti Slovakian joukkueessa pronssia.

Ensimmäisen aikuisten arvoturnauksen Mezei pelasi Slovakian joukkueessa MM-kilpailuissa 2001. Tämän jälkeen hän on edustanut Slovakiaa lisäksi MM-kilpailuissa 2003, maailmancupissa 2004 ja MM-kilpailuissa 2008.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1997–98 | Belleville Bulls | OHL | 53 | 3 | 5 | 8 | 58 | 8 | 0 | 2 | 2 | 8 |
| 1998–99 | Belleville Bulls | OHL | 60 | 5 | 18 | 23 | 90 | 18 | 0 | 4 | 4 | 29 | JMM | 6 | 0 | 0 | 0 | 8 |
| 1999–00 | Belleville Bulls | OHL | 58 | 7 | 21 | 28 | 99 | 6 | 0 | 3 | 3 | 10 | JMM | 7 | 1 | 0 | 1 | 6 |
| 2000–01 | Lowell Lock Monsters | AHL | 20 | 0 | 3 | 3 | 28 | – | – | – | – | – | MM | 6 | 0 | 0 | 0 | 2 |
|  | New York Islanders | NHL | 42 | 1 | 4 | 5 | 53 | – | – | – | – | – |
| 2001–02 | Bridgeport Sound Tigers | AHL | 59 | 1 | 9 | 10 | 137 | 20 | 0 | 1 | 1 | 48 |
|  | New York Islanders | NHL | 24 | 0 | 2 | 2 | 12 | – | – | – | – | – |
| 2002–03 | San Antonio Rampage | AHL | 1 | 0 | 0 | 0 | 0 | 3 | 0 | 0 | 0 | 0 |
|  | Florida Panthers | NHL | 11 | 2 | 0 | 2 | 10 | – | – | – | – | – |
| 2003–04 | Florida Panthers | NHL | 45 | 0 | 7 | 7 | 80 | – | – | – | – | – | MM | 9 | 0 | 0 | 0 | 6 |
| 2004–05 | HC Oceláři Třinec | ČEL | 41 | 1 | 2 | 3 | 68 | – | – | – | – | – | MC | 2 | 0 | 0 | 0 | 0 |
|  | HC Dukla Trenčín | SloEL | 10 | 1 | 1 | 2 | 16 | 12 | 1 | 2 | 3 | 38 |
| 2005–06 | Florida Panthers | NHL | 16 | 0 | 1 | 1 | 37 | – | – | – | – | – |
| 2006–07 | Florida Panthers | NHL | 45 | 0 | 3 | 3 | 55 | – | – | – | – | – |
| 2007–08 | Florida Panthers | NHL | 57 | 2 | 2 | 4 | 64 | – | – | – | – | – | MM | 5 | 0 | 0 | 0 | 8 |
| 2008–09 | Barys Astana | KHL | 56 | 5 | 5 | 10 | 151 | 3 | 0 | 1 | 1 | 6 |
| 2009–10 | HC Plzeň 1929 | ČEL | 18 | 0 | 0 | 0 | 61 | – | – | – | – | – |
|  | Blues | SM-liiga | 38 | 0 | 4 | 4 | 120 | 3 | 1 | 2 | 3 | 4 |
| 2010–11 | HC Pardubice | ČEL | 51 | 6 | 9 | 15 | 118 | 9 | 0 | 1 | 1 | 16 |
| 2011–12 | Lev Poprad | KHL | 53 | 3 | 11 | 14 | 117 | – | – | – | – | – |
| 2012–13 | Avtomobilist Jekaterinburg | KHL | 51 | 8 | 13 | 21 | 89 | – | – | – | – | – |
| 2013–14 | Vitjaz Podolsk | KHL | 47 | 4 | 4 | 8 | 108 | – | – | – | – | – |
| 7 kautta | yhteensä | NHL | 240 | 5 | 19 | 24 | 311 | – | – | – | – | – |
| 4 kautta | yhteensä | KHL | 207 | 20 | 33 | 53 | 465 | 3 | 0 | 1 | 1 | 6 |
| 2 kautta | yhteensä | Extraliga (Tšekki) | 111 | 7 | 11 | 18 | 247 | 9 | 0 | 1 | 1 | 16 |
| 1 kausi | yhteensä | SM-liiga | 38 | 0 | 4 | 4 | 120 | 3 | 1 | 2 | 3 | 4 |

Lähteet
-------

* Branislav Mezei *Elite Prospects*. Everysport Media Group AB.  (englanniksi)

### Viitteet

1. 1 2 3 4  Branislav Mezei *Legends of Hockey*. Hockey Hall of Fame and Museum. Viitattu 26.9.2008. (englanniksi)
2. ↑  Bennett, Bill: Islanders Sign D Branislav Mezei *Hockeysfuture.com*.  25.8.2000. CraveOnline Media, LLC. Viitattu 26.9.2008. (englanniksi)
3. ↑  Branislav Mezei *Sportsnet.ca*. Rogers Sportsnet. Viitattu 26.9.2008. (englanniksi)
4. 1 2 3 4  Branislav Mezei *Eliteprospects.com*. Rogers Sportsnet. Viitattu 26.9.2008. (englanniksi)
5. ↑  Blues teki täsmähankinnan Tshekin liigasta *MTV3.fi*.  29. lokakuuta 2009. MTV3. Viitattu 30.10.2009.
6. ↑  Klein, Michael: Štrbák a Mezei posilnia defenzívu Levov  15.7.2011. HC Lev. Viitattu 3.9.2011. (slovakiksi)
7. ↑  Špirko a Mezei do Avtomobilistu Jekaterinburg *Šport.sk*.  14.6.2012. Viitattu 25.6.2012. (slovakiksi)

Aiheesta muualla
----------------

* Branislav Mezei The Internet Hockey Databasessa (englanniksi)